Rusia consideră livrările planificate de avioane de luptă F-16 către Ucraina drept o „acțiune de semnal” din partea NATO în domeniul nuclear, a declarat joi ministrul rus de externe Serghei Lavrov într-un interviu acordat agenției de presă RIA.
„Ei încearcă să ne spună că Statele Unite și NATO nu se vor opri în fața a nimic în Ucraina”, a declarat Lavrov, după ce a precizat că avioanele de luptă F-16 au capacitate nucleară, citează Reuters.
Lavrov a reluat astfel declarațiile făcute de Vladimir Putin la sfârșitul lunii martie în fața piloților militari.
Liderul rus spunea atunci că dacă țările occidentale vor furniza Ucrainei avioane de vânătoare F16, „ele nu vor schimba situația de pe câmpul de luptă”, dar pot transporta arme nucleare, iar Moscova va trebui să țină cont de acest lucru în planificarea sa militară.
Pe același subiect: